14 फीट गहरा गड्‌ढा हुआ,  जेडीए की टीम ने मिट्‌टी भरकर कट्‌टे डाले
जयपुर में मानसून का सीजन शुरू होते ही बदहाल ड्रेनेज सिस्टम की पोल खुलने लगी है। रविवार को जयपुर के श्याम नगर इलाके में अयोध्या मार्ग पर अचानक सड़क धंस गई। जिससे 15 फ़ीट गहरा और 18 फीट छोड़ा गड्ढा हो गया। गनीमत रही कि14 feet deep 18 feet wide pit on Ayodhya road
जयपुर के श्याम नगर इलाके में अयोध्या मार्ग पर रविवार सुबह करीब 10 बजे सड़क धंस गई। 15 फीट गहरा और 18 फीट चौड़ा गड्ढा हो गया। स्थानीय निवासियों की सूझबूझ से कोई जनहानि नहीं हुई। जयपुर में एक महीने के भीतर तीसरी बार सड़क धंसी है।
सड़क धंसने के बाद स्थानीय निवासियों ने आसपास झाड़ियां और पत्थर लगाकर रास्ता रोका। इसके बाद जयपुर विकास प्राधिकरण और नगर निगम के अधिकारी भी मौके पर पहुंचे। उन्होंने मिट्टी के कट्टे डाल गड्ढा बंद कर दिया। उधर, नाराज स्थानीय निवासियों ने क्षेत्रीय विधायक प्रतापसिंह खाचरियावास को शिकायत की है।
स्थानीय लोग बोले- 1 महीने में 3 बार धंस चुकी है सड़क 
श्याम नगर विकास समिति के अध्यक्ष प्रदीप गुगलिया ने कहा कि जयपुर विकास प्राधिकरण और नगर निगम की लड़ाई का खामियाजा श्याम नगर की जनता को उठाना पड़ रहा है। अयोध्या मार्ग पिछले 1 महीने में 3 बार धंस चुका है।
उन्होंने कहा कि पूरी कॉलोनी में 35 साल पुरानी सीवरेज लाइन है। य लगातार लीक हो रही है। इसकी वजह से आए दिन सड़क पर बड़े-बड़े गड्ढे हो रहे हैं। न जाने प्रशासन किस चीज का इंतजार कर रहा है। ऐसे में अब हम सिर्फ यही मांग करते हैं कि जल्द से जल्द अयोध्या मार्ग पर सीवरेज लाइन को दुरुस्त करने की जगह नई लाइन डाली जाए। ताकि मौत को न्योता देती सड़क पर आम आदमी सुकून से चल सके।
नई पाइप लाइन डाली जाएगी
गुगलिया ने कहा- आज हमने क्षेत्रीय विधायक मंत्री प्रतापसिंह खाचरियावास से भी इस मामले को लेकर गुहार लगाई है। उन्होंने हमें विश्वास दिलाया है कि जयपुर विकास प्राधिकरण द्वारा बदहाल हो चुकी सीवरेज लाइन को ठीक करने की जगह नई पाइप लाइन डाली जाएगी।
ऐसे में जब तक नई पाइप लाइन नहीं डलती है, अयोध्या मार्ग आम जनता के लिए मौत का मार्ग है। पिछले 22 दिनों में अयोध्या मार्ग पर तीन बार गड्ढे हो चुके हैं। ये इतने बड़े हैं कि ट्रक तक समा सकता है।
20 दिन पहले पूरा ट्रक समा गया था
यह पहला मामला नहीं है। इससे पहले भी श्याम नगर में 10 और 18 जून को सड़क धंस चुकी है। 10 जून को तो पूरा ट्रक ही सड़क में समा गया था।
इसके बाद आनन-फानन में जयपुर विकास प्राधिकरण के अधिकारियों ने मौके पर पहुंच गड्ढे में मिट्टी डाल उसे भर दिया था। फिर 18 जून को भी सड़क में गड्ढा हुआ। लेकिन जयपुर विकास प्राधिकरण के अधिकारियों ने सिर्फ खानापूर्ति कर गड्ढा भर दिया।